OpenLLM-France/wikimedia huggingface dataset:
# Futbol Club Santboià

El Futbol Club Santboià és el club de futbol més destacat de la ciutat de Sant Boi de Llobregat (Baix Llobregat), fundat el 1908.

## Història

Fou l'any 1908 quan Joan Baptista Milà i Rebull i d'altres companys fundaren el Futbol Club Santboià, que set anys després ingressà a la Federació Catalana. El club va viure una gran progressió que el portà a la segona divisió del futbol català força anys. Entre 1915 i 1922 va guanyar tots els campionats del Baix Llobregat. L'any 1956 el club va jugar per primer cop a la Tercera Divisió estatal. El 1976-77 va guanyar el Campionat de Catalunya amateur, derrotant el Granollers. També guanyà el campionat d'Espanya de la mateixa categoria. El 8 de desembre del 1975 inaugurà l'Estadi Municipal de Futbol amb un partit contra l'Espanyol. Anys més tard, el 2004, s'inaugurà el nou estadi de la ciutat que porta el nom del fundador del club. El 20 de juny de 2010, el Santboià va aconseguir l'històric ascens a la 2a división B imposant-se al Tudelano a la fatídica tanda de penals. Durant la fase d'ascens, en la qual va jugar els tres partits de tornada fora de casa, va eliminar l'Arandina, el Corralejo i al mateix Tudelano.

## Evolució de l'uniforme

| 1919 | 1925 | 1955 | 1967 | 1981 | Centenari | 2010 |

## Palmarès

* Campionat de Catalunya d'Aficionats:
** 1976-77

## Temporades

Fins a la temporada 2011-12 el club ha militat 1 vegada a Segona Divisió B i 24 vegades a Tercera Divisió.
| 1956-57: 3a Divisió 6è 1957-58: 3a Divisió 10è 1958-59: 3a Divisió 11è 1959-60: 3a Divisió 11è 1960-61: 3a Divisió 16è 1968-69: 3a Divisió 10è 1969-70: 3a Divisió 14è 1981-82: 3a Divisió 16è 1982-83: 3a Divisió 10è 1983-84: 3a Divisió 11è | 1984-85: 3a Divisió 18è 1987-88: 3a Divisió 18è 1992-93: 1a Catalana 7è 1993-94: 1a Catalana 7è 1994-95: 1a Catalana 1r 1995-96: 3a Divisió 3r 1996-97: 3a Divisió 10è 1997-98: 3a Divisió 17è 1998-99: 3a Divisió 18è 1999-00: 1a Catalana 4t | 2000-01: 3a Divisió 18è 2001-02: 1a Catalana 18è 2002-03: 1a Catalana 9è 2003-04: 1a Catalana 1r 2004-05: 3a Divisió 6è 2005-06: 3a Divisió 6è 2006-07: 3a Divisió 7è 2007-08: 3a Divisió 4t 2008-09: 3a Divisió 4t 2009-10: 3a Divisió 3r | 2010-11: 2a Divisió B 20è 2011-12: 3a Divisió 6è 2012-13: 3a Divisió 15è |

## Jugadors destacats

* Baldiri Elías
* Esteve Cifuentes
* Moha
* Valiente

## Referències

* ↑ Torneig d'Històrics. Equips Participants Arxivat 2013-12-22 a Wayback Machine. a Torneig d'històrics del futbol català
* ↑ «Futbol Club Santboià». La Futbolteca. [Consulta: 20 maig 2012].
* ↑ «Spain - Campeonato de Cataluña Amateur - Champions 1930-1987». RSSSF, 02-11-2018.
* ↑ «En San Baudilio de Llobregat». La Vanguardia, 15-06-1930. [Consulta: 1r octubre 2015].
* ↑ «Cifuentes, cortador, camisero y notable medio ala». Mundo Deportivo, 21-04-1932. [Consulta: 1r febrer 2015].
# Concili de Constantinoble

«Concili de Constantinoble» té aquests significats:
* Concili de Constantinoble (360), concili local
* Primer Concili de Constantinoble, segon concili ecumènic, el 381 o 383.
* Concili de Constantinoble II, cinquè concili ecumènic, el 553.
* Concili de Constantinoble III, sisè concili ecumènic, el 680.
* Concili de Constantinoble IV, vuitè concili ecumènic (869-870)
* Concili de Constantinoble (1285), concili local
* Concili de Constantinoble V, concili de l'església ortodoxa oriental, el seu IX concili ecumènic, el 1341-1351
# Richburg

«Richburg» té aquests significats:
* Richburg (Carolina del Sud), població dels Estats Units a l'estat de Carolina del Sud.
* Richburg (Nova York), població dels Estats Units a l'estat de Nova York.
# Gary Shteyngart

Gary Shteyngart, nascut com Igor Semyonovich Shteyngart, rus: Игорь Семёнович Штейнгарт (Leningrad, 5 de juliol de 1972) és un periodista i escriptor nord-americà d'origen soviètic.
Va emigrar amb els seus pares rus-jueus a l'edat de set anys a Queens, Nova York. Shteyngart va viatjar a Praga a principis dels anys noranta i aquesta experiència va ajudar a generar la seva primera novel·la, “The Russian Debutante's Handbook”, situada a la fictícia ciutat europea de Prava. Després va estudiar ciència política a Oberlin College a Ohio i després va treballar en diverses Organitzacions no governamentals a Nova York.

## Obres

* El manual del debutant rus (The Russian Debutante's Handbook, 2002)
* Absurdistan (2006)
* Història d’amor veritable súper trista (Super Sad True Love Story , 2010)
* Petit fracàs (Little Failure: A Memoir, 2014)
* Lake Success (Super Sad True Love Story, 2018)
# Ewliya Kasim Paixà

Ewliya Kasim Paixà fou un alt funcionari otomà del segle xv, d'origen albanès.
Va arribar a beglerbegi de Rumèlia i va viure uns anys a Edirne. El 1478 va construir una mesquita, un hospici o un doble hamam. Va morir el 1485 i fou enterrat prop de la seva mesquita.

## Referències

Enciclopèdia de l'Islam, IV, 751
# Crist Rei de Manresa

El Crist Rei de Manresa és una església del municipi de Manresa (Bages) protegida com a bé cultural d'interès local.

## Descripció

És una església de grans dimensions amb planta de tres naus (una central més ample i presidida per l'absis i dues laterals molt més petites amb capelles laterals). La façana mostra clarament la divisió interior. El cos central, més majestuós, té una gran escalinata i pòrtic, mentre que les laterals són desiguals: la nau de la part dreta és més alta que la de l'esquerra (en el projecte original d'Alexandre Soler i March les dues naus laterals eren dues torres, una d'elles el campanar). La nau central està coronada per una creu i a sobre el pòrtic hi ha una terrassa, a partir de la seva alçada hi ha tres finestres goticitzants de 3 i 2 lòbuls respectivament. La façana de la nau central està treballada en pedra i les laterals en totxo i encoixinats a les cantonades. Situat al costat de la porta i d'estil barroc del segle xvii trobem el Sant Crist fet en talla de fusta.

## Història

El 1942 es va col·locar la primera pedra. El 1949 mor Alexandre Soler i March i continua el projecte l'arquitecte manresà Josep Maria Armengou. El 1957 es duu a terme la benedicció del temple.

## Referències

* 1 2 «Crist Rei de Manresa». Inventari del Patrimoni Arquitectònic de Catalunya. Direcció General del Patrimoni Cultural de la Generalitat de Catalunya. [Consulta: 7 juny 2015].
# Norma (escacs)

Una norma en escacs és cadascun dels mèrits obtinguts de forma oficial, la suma dels quals serveix per a obtenir un títol de la FIDE com per exemple el de Gran Mestre.

## Norma de Gran Mestre

Per tal d'obtenir el títol de Gran Mestre Internacional d'escacs (GM), el qual és atorgat per la FIDE, (la Federació Internacional d'Escacs), un jugador ha d'assolir un mínim de tres normes de GM en torneigs, amb un mínim de 27 partides jugades, i per a obtenir cadascuna de les normes, cal fer un determinat percentatge de punts sobre les partides disputades, variable en funció de la força de joc relativa dels rivals.
Les normes només poden obtenir-se en torneigs oficialment reconeguts per la FIDE i que acompleixin una sèrie de criteris estrictes, com per exemple que siguin arbitrats per un Àrbitre Internacional, i que hi participin un mínim de tres GM de diferents països jugant almenys nou rondes a un ritme de joc no inferior a dues hores de temps de reflexió per ronda. Hi ha també diverses altres condicions menors que han d'acomplir els torneigs vàlids per a l'obtenció de normes.

## Altres normes

Igualment, existeixen regles específiques per a l'obtenció de normes per als altres títols de la FIDE, com el de Mestre Internacional (MI), Gran Mestre Femení (WGM) i Mestre Internacional Femení (WIM).

## Regulació de la FIDE

Les regles exactes actualment en vigor són al Handbook de la FIDE.

## Referències

* ↑ Handbook de la FIDE, regles per a normes (anglès) [Consulta 17 desembre 2009]
Viccionari
# Giuseppe Oliveri

Giuseppe Oliveri (Campo Ligure, província de Gènova, 28 de febrer de 1889 - Varazze, província de Savona, 22 de maig de 1973) va ser un ciclista italià que fou professional entre 1912 i 1928 i que va combinar la carretera amb la pista.
Els seus primers anys com a ciclista foren a Marsella, on destacà com a bon pistard, però la Primera Guerra Mundial va tallar la seva progressió. En carretera destaca una victòria d'etapa al Giro d'Itàlia de 1920 i una tercera posició a la Milà-Sanremo de 1919.

## Palmarès

* 1920
** Vencedor d'una etapa al Giro d'Itàlia
* 1921
** 1r a Le Mont Faron-Ligne

### Resultats al Giro d'Itàlia

* 1920. Abandona. Vencedor d'una etapa

## Referències

* ↑ «OLIVERI Giuseppe». [Consulta: 14 novembre 2022].
* 1 2 ONLUS®, Museo del Ciclismo Associazione Culturale. «Museo del Ciclismo - Giuseppe OLIVERI» (en italià). [Consulta: 14 novembre 2022].

## Enllaços externs

* Palmarès de Giuseppe Olivieri a sitiodeciclismo.net
# Concili de Constantinoble III

El tercer concili de Constantinoble va ser una reunió eclesiàstica convocada el 680 per Constantí IV per refutar el monotelisme. Posteriorment va remetre la polèmica sobre la natura i característiques de Crist i els concilis posteriors es van haver d'ocupar de qüestions teològiques diferents. Agató I, el Papa vigent, va aconseguir que els principals defensors de la doctrina herètica confessessin que s'havien basat en interpretacions personals de textos canònics o bé que rectifiquessin públicament.

## Referències

* ↑ Denzinger, Heinrich Joseph Dominicus. Enchiridion symbolorum: definitionus et declarationus de rebus fidei et morum (en llatí), 1963, p. 238.
# Isígon de Nicea

Isígon (en llatí: Isigonus, grec antic: Ἰσίγονος) va ser un escriptor grec que, segons Esteve de Bizanci, era natural de Nicea, i segons Ciril d'Alexandria era de Citium, mentre que modernament hom considera més probable l'opció de Nicea.
La seva època és desconeguda, tot i que Plini va utilitzar aquesta obra, cosa que indica que va viure el segle i aC o abans. Aulus Gel·li només diu que era un antic escriptor de poca autoritat, i Joan Tzetzes l'anomena historiador, però la seva única obra coneguda es titula Ἄπιστα ('coses poc creïbles'), que no sembla historiogràfica i més aviat sembla del ram d'escriptors anomenats παραδοξογράφοι ('que escriuen sobre paradoxos').

## Referències

* ↑ Isigonus a: William Smith (editor), A Dictionary of Greek and Roman Biography and Mythology. Vol. II Boston: Little, Brown & Comp., 1867, p. 630
# Cal Ribosa (l'Arboç)

Cal Ribosa és una obra eclèctica de l'Arboç (Baix Penedès) protegida com a Bé Cultural d'Interès Local.

## Descripció

Edifici de tres plantes. Els baixos tenen una gran porta de llinda que mena a una gran entrada on, mitjançant cinc esglaons s'accedeix a l'habitatge. A cada banda hi ha una finestra de grans dimensions. El pis noble té tres grans balconades de pedra, la central més gran, sostingudes per dues mènsules i amb una gran porta balconera. Els emmarcaments de les portes presenten la clau decorada amb motius vegetals. El pis superior presenta tres finestres el·líptiques i està emmarcat per dues cornises. La façana queda rematada per una estructura de pedra decorada amb tires de flors que dona més alçada a l'edifici.

## Referències

* ↑ «Cal Ribosa». Inventari del Patrimoni Arquitectònic de Catalunya. Direcció General del Patrimoni Cultural. [Consulta: 31 gener 2019].
# Turó de Mirambell

El Turó de Mirambell és una muntanya de 435 metres que es troba entre els municipis de Vilanova de l'Aguda a la Noguera i de Sanaüja a la Segarra.

## Referències

* ↑ Altituds preses del Mapa Topogràfic de Catalunya 1:10.000 de l'Institut Cartogràfic de Catalunya
# Eutèlidas d'Esparta

Eutèlidas (grec antic: Εὐτελίδας, llatí: Eutelidas) va ser un esportista espartà que, segons Pausànies, va guanyar un premi als Jocs Olímpics en la modalitat del pentatló i en la de lluita a la 38a Olimpíada, el 628 aC.
El pentatló per a nois es va celebrar per primera vegada en aquests Jocs i es va abolir immediatament, i Eutèlidas va ser l'únic guanyador en aquesta categoria en tota la història. La inscripció de l'estàtua que va veure Pausànies ja era massa antiga perquè en pogués llegir el que deia. També diu, i Eusebi de Cesarea ho recull a partir de textos de Sext Juli Africà, que va guanyar la competició de lluita.

## Referències

* ↑ Pausànies. Descripció de Grècia, V, 9,1
* ↑ Eusebi de Cesarea. Crònica, I, 200
* ↑ Pausànies. Descripció de Grècia, VI, 15,8
# Curcuris

Curcuris (en sard, Crucuris) és un municipi italià, dins de la província d'Oristany. L'any 2007 tenia 317 habitants. Es troba a la regió de Marmilla. Limita amb els municipis d'Ales, Gonnosnò, Morgongiori, Pompu i Simala.

## Administració

Llista d'alcaldes :
| Període | Identitat | Partit |
| 2005- | Giorgio Pilloni | Llista Cívica |
# Norma (Itàlia)

Norma és un comune (municipi) de la província de Latina, a la regió italiana del Laci, a uns 50 km al sud-est de Roma i a uns 14 km al nord-est de Latina.
Norma limita amb els municipis de Bassiano, Carpineto Romano, Cisterna di Latina, Cori, Montelanico i Sermoneta.
A 1 de gener de 2019 tenia 3.876 habitants.

## Referències

* ↑ ISTAT - Resident population on 1st January

## Enllaços externs

* web oficial (italià)
# G N' R Lies

G N' R Lies és el segon àlbum de la banda estatunidenca de hard rock Guns N' Roses, editat el 29 de novembre de 1988.
L'àlbum consisteix en vuit cançons, les quatre primeres de les quals pertanyen a l'EP Live ?!*@ Like a Suicide, i les altres són acústiques.
Va resultar tan controvertit com el disc anterior, Appetite for Destruction, destacant cançons com "One in a Million", de gran duresa en el contingut de les seves lletres, o "Patience", considerat un dels millors temes acústics del grup.
G N' R Lies va vendre 5.000.000 de còpies i només va tenir un únic senzill: Patience. L'àlbum va arribar al número 2 de la llista Billboard 200, mentre que el senzill va arribar al lloc número 4 de la Billboard Hot 100.

## Llista de cançons

Els primers quatre temes són del seu EP Live ?!*@ Like a Suicide, editat el 1986.
| Número | Títol | Autor(s) | Durada |
| 1 | "Reckless Life" | Axl Rose, Izzy Stradlin, Slash | 3:20 |
| 2 | "Nice Boys" | Rose Tattoo | 3:03 |
| 3 | "Move to the City" | Izzy Stradlin, Del James, Chris Weber | 3:42 |
| 4 | "Mama Kin" | Steven Tyler (Aerosmith) | 3:57 |
| 5 | "Patience" | Izzy Stradlin | 5:56 |
| 6 | "Used to Love Her" | Izzy Stradlin, Slash | 3:13 |
| 7 | "You're Crazy" (acústica) | Axl Rose, Slash, Izzy Stradlin | 4:10 |
| 8 | "One in a Million" | Axl Rose | 6:10 |

## Membres

* Axl Rose: veu
* Slash: guitarra solista, guitarra acústica
* Izzy Stradlin: guitarra rítmica, guitarra acústica, segona veu
* Duff McKagan: baix, guitarra acústica, segona veu
* Steven Adler: bateria, percussió

## Referències

* ↑ The 25 best acoustic songs of all time Arxivat 2013-12-06 a Wayback Machine. a MusicRadar, 19/9/2013 (anglès)
* ↑ G N' R Lies a Discogs (anglès)
* ↑ G N' R Lies a Allmusic (anglès)
# Isòmer (desambiguació)

«isòmer» té aquests significats:
* Isòmer nuclear
* Isòmer (química)
** Estereoisòmer
# Cantó de Rodés-Nord

El cantó de Rodés-Nord és un cantó francès del departament de l'Avairon, situat al districte de Rodés. Té sis municipis i el cap cantonal és Rodés.

## Municipis

* Ònes
* Rodés
* Sebasac

## Història

Llista dels consellers generals successius :
| Data d'elecció | Identitat | Partit |
| 1988-2001 | François Rey | UDF |
| 2001-2008 | Christian Teyssèdre | PS |
| 2008- | Jean-Louis Roussel | PS, després PG |
| les dades anteriors no són pas conegudes ||||

## Demografia

Evolució demogràfica :
| 1962 | 1968 | 1975 | 1982 | 1990 | 1999 | 2006 |
| | 5.383 | 8.118 | 11.809 | 14.555 | 14.639 | 15.178 |
# Tour Down Under 1999

El Tour Down Under 1999, primera edició del Tour Down Under, es disputà entre el 19 i el 24 de gener de 1999 sobre un recorregut total de 762 quilòmetres repartits entre sis etapes.
La cursa fou guanyada per l'australià Stuart O'Grady (Crédit Agricole), que fou acompanyat al podi per l'danès Jesper Skibby (Team Home-Jack & Jones) i el suec Magnus Bäckstedt (Crédit Agricole).
La classificació dels punts fou per Brett Aitken (Palmans-Ideal), la de la muntanya per a Christian Andersen (Team Home-Jack & Jones), la dels joves per Cadel Evans (Saeco) i la dels equips pel Team Home-Jack & Jones.

## Equips participants

En la primera edició del Tour Down Under hi van prendre part dotze equips, dos d'australians i deu d'europeus.
| Arfil | Palmans-Ideal | Big Mat-Auber 93 | Lampre-Daikin |
| AIS | Team Deutsche Telekom | Casino | Saeco |
| Sun-Smart World Team | Team Home-Jack & Jones | Crédit Agricole | ONCE-Deutsche Bank |

## Les etapes

| Etapa | Data | Recorregut | km | Vencedor d'etapa | Líder de la general |
| 1a | 19 de gener | Adelaida - Adelaida | 42,2 km | Nicolai Bo Larsen | Nicolai Bo Larsen |
| 2a | 20 de gener | Norwood - Strathalbyn | 138,5 km | Erik Zabel | Erik Zabel |
| 3a | 21 de gener | Glenelg - Victor Harbor | 149,5 km | Stuart O'Grady | Stuart O'Grady |
| 4a | 22 de gener | Port Adelaide - Gawler | 149,5 km | Erik Zabel | Stuart O'Grady |
| 5a | 23 de gener | Nuriotoopa - Tanunda | 162,0 km | Stuart O'Grady | Stuart O'Grady |
| 6a | 24 de gener | Adelaida - Adelaida | 120,0 km | Graeme Miller | Stuart O'Grady |

## Classificació general

| | Ciclista | Equip | Temps |
| 1 | Stuart O'Grady (AUS) | Crédit Agricole | 19h 03' 47" |
| 2 | Jesper Skibby (DEN) | Team Home-Jack & Jones | + 21" |
| 3 | Magnus Bäckstedt (SWE) | Crédit Agricole | + 35" |
| 4 | Duncan Smith (AUS) | AIS | + 1' 03" |
| 5 | Christian Andersen (DEN) | Team Home-Jack & Jones | + 2' 10" |
| 6 | Nicolai Bo Larsen (DEN) | Team Home-Jack & Jones | + 2' 15" |
| 7 | Jean-Marc Riviere (FRA) | Sun-Smart World Team | + 2' 16" |
| 8 | Aleksandr Vinokúrov (KAZ) | Casino | + 2' 17" |
| 9 | Massimiliano Mori (ITA) | Saeco | + 2' 18" |
| 10 | Rolf Aldag (GER) | Team Deutsche Telekom | + 2' 18" |

## Referències

* Tour Down Under 1999 a sitiodeciclismo.net

## Enllaços externs

* Web oficial (anglès)
# Eutímides

Eutímides és el nom dels següents personatges:
* Eutímides de Calcis, governant de Calcis
* Eutímides, decorador i pintor grec
# Neopetalia punctata

Neopetalia punctata és una espècie d'odonat anisòpter, l'única de la família Neopetaliidae.

## Distribució

És endèmica de l'Argentina i de Xile.

## Ecologia

Les nimfes es desenvolupen en deus i petites corrents d'aigua en ambients forestals.

## Referències

* 1 2 «Neopetalia punctata» (en anglès). IUCN Red List. von Ellenrieder, N. & Paulson, D. 2006. [Consulta: 30 agost 2015].
# Ga

Ga té els següents significats:
* Gal·li
* Codi per a Ghana
* Domini a Internet .ga, Gabon.
* La ga (llengua) i el ga (grup ètnic) de Ghana
* Codi ISO per al gaèlic irlandès
* .ga,
* Ga (llengua). Llengua kwa
Viccionari
# Congost d'Erinyà

El Congost d'Erinyà és una vall estreta entre penya-segats situada al límit dels termes municipals de Conca de Dalt (antic terme de Toralla i Serradell), en l'àmbit del poble d'Erinyà -costat meridional- i Senterada, en territori del poble de Reguard -costat septentrional-, tot al Pallars Jussà.
Fa un quilòmetre de longitud, i està format pel riu Flamisell en passar entre la Taula d'Enserola i les Roques del Congost, a ponent, i l'extrem sud-occidental del Serrat de Moró, a llevant. Hi passava la carretera N-260, fins al 1999, any en què s'inaugurà el no traçat de la carretera evitant el pas pel congost gràcies a l'apertura del Túnel d'Erinyà.
La carretera antiga, que passà a denominar-se N-260a, va ser convertit en un espai per a vianants que volen gaudir de l'indret, de força espectacularitat, amb el pas de vehicles motoritzats restringit.
A l'extrem nord del túnel i del congost es va construir un parc mòbil del servei de carreteres del Ministerio de Fomento que afecta la bellesa paisatgística del lloc.

## Enllaços externs

* Institut Cartogràfic de Catalunya
# Maputaland

Maputaland és una regió natural del sud d'Àfrica. Està situat a la part nord de la província de KwaZulu-Natal, Sud-àfrica entre Swazilàndia i la costa. En un sentit més ampli pot incloure també la regió més meridional de Moçambic. Les rutes d'aus i esculls de coral de la costa són les principals atraccions turístiques.
Ara el nom d'aquesta regió tradicional s'està restablint per la zona boscosa de Maputaland-Pondoland, una de les eco-regions d'Àfrica del Sud, així com per a la zona especial Maputaland-Pondoland-Albany.
Maputaland està envoltada per les muntanyes de Ubombo a l'oest i l'oceà Índic a l'est. Cobreix una àrea d'uns 10.000 km², que s'estén aproximadament des de la ciutat de Hluhluwe i la secció nord del llac de Saint Lucia a la frontera de Moçambic i Sud-àfrica, o més enllà de Maputo a Moçambic.

## Història

La secció sud-africana de Maputaland també fou coneguda prèviament com a Tongaland o Amatongaland (Tongalàndia i Amatongalàndia) nom derivat del poble que hi vivia, els tonga (tsonga) o amatonga. La regió generalment plana alimenta els rius Phongolo i Mkhuze. L'11 de juny de 1895, Tongaland va ser annexat per Gran Bretanya.
'Tongaland' va ser el nom de la regió tradicional dels tsonga, però el seu ús ara s'ha reduït en gran manera i gairebé ja no s'utilitza. Encara es troba ocasionalment en les obres científiques i en la denominació de les espècies, com el caragol caníbal de Tongaland (Natalina wesseliana).

## Bibliografia

* Elephant Coast Visitor Guide, (2007/8).
* Pooley, E. (1993). The Complete Field Guide to Trees of Natal, Zululand and Transkei. ISBN 0-620-17697-0
# Cantó de Roisel

El cantó de Roisel és un cantó francès del departament del Somme, situat al districte de Péronne. Té 22 municipis i el cap és Roisel.

## Municipis

* Aizecourt-le-Bas
* Bernes
* Driencourt
* Épehy
* Fins
* Guyencourt-Saulcourt
* Hancourt
* Hervilly
* Hesbécourt
* Heudicourt
* Liéramont
* Longavesnes
* Marquaix
* Pœuilly
* Roisel
* Ronssoy
* Sorel
* Templeux-la-Fosse
* Templeux-le-Guérard
* Tincourt-Boucly
* Villers-Faucon
* Vraignes-en-Vermandois

## Història

Llista dels consellers generals successius :
| Data d'elecció | Identitat | Partit |
| 1945-1949 | Robert Ricaux | |
| 1949-1973 | Paul Lejeune | radical |
| 1973-1979 | Jacques Vasseur | RI, després UDF-PR |
| 1979-1992 | Pierre Druin | PCF |
| 1992- | Michel Boulogne | PS |
| les dades anteriors no són pas conegudes ||||

## Demografia

Evolució demogràfica :
| 1962 | 1968 | 1975 | 1982 | 1990 | 1999 | 2009 |
| 8.243 | 8.768 | 8.014 | 7.835 | 7.733 | 7.689 | 7.574 |
| A partir de 1990: Població sense dobles comptes |||||||
# Eòrpa

Eòrpa (que en gaèlic escocès vol dir Europa) és un programa de gran recorregut que tracta temes d'actualitat emès a BBC Two Scotland. El programa funciona des de 1993, i s'ocupa d'afers polítics i socials que afectin Europa, incloent-hi aquells que afecten les Hèbrides Exteriors (lloc on principalment es parla gaèlic escocès). S'emet setmanalment en gaèlic amb subtítols en anglès. El programa ha estat reconegut amb premis, incloent els BAFTA escocesos, i és finançat pel Gaelic Media Service i produït per BBC Alba. Eòrpa s'emet a BBC Alba els dimecres a les 20:30 i a BBC Two Scotland els dijous a les 19:30.

## Reputació

Eòrpa va aparèixer als titulars el maig de 2008, en ser mencionat en un informe de la Scottish Broadcasting Commission. Blair Jenkins, president d'aquesta comissió va dir:
| « | Va ser fascinant observar que, sense faltar a cap dels nostres actes públics, el programa de la BBC2 Scotland Eòrpa es va anar erigint, sense demanar-ho, i per no parlants de gaèlic, en un exemple de programa positiu i respectat. | » |
El programa serveix d'argument per les emissions en gaèlic i el Gaelic Digital Service, atès que aconsegueix atraure l'atenció d'una part important dels parlants de gaèlic. Tam Cowan, un periodista escocès, va afirmar parlant amb Cathy MacDonald al programa radiofònic Off the Ball que era seguidor d'Eòrpa.

## Presentadors

Els presentadors actuals són :
* Iain Macinnes
* Darren Laing
* Roddy Angus Munro
Altres presentadors que ha tingut el programa són:
* Alasdair Fraser
* Colin Mackinnon
* John Morrison
* Derek Mackay
* Anna Macleod
* Susie Algie

## Referències

* ↑ http://www.bbc.co.uk/scotland/alba/tbh/eorpa/english/index.shtml
* ↑ The Herald

## Enllaços externs

* Lloc web d'Eòrpa (gaèlic escocès)(anglès)
* Lloc web de BBC Alba (gaèlic escocès)(anglès)